Maroela kan ligte ryp hanteer en is matig droogtebestand. Dit is 'n bladwisselende boom wat teen 'n gemiddelde tot vinnige tempo groei. Sclerocarya birrea het 'n groengrys saamgestelde blaar en 'n netjiese regop grys-en-wit gespikkelde stam. Maroela gee diepskadu in die somer en is 'n goeie keuse vir die groter tuin. Ons ervaring is dat Maroela goed op snoei reageer en dat sy wortelstelsel nie aggressief is nie. U kan dus hierdie bekende "Wildtuin boom" in 'n houer plant om 'n klein tuin te versier.